Zhantas/Cleaned-Kyrgyz_Wikipedia huggingface dataset:
Жарма данек

Жарма данек оюну - кыргыз элинин эн байыркы оюндарынын бири. Оюн калагандай жерде ойнолот. Оюнга 11 жаштан жогорку эки оюнчу катыша алат. Калган оюнчулар оюнга калыс болушат. Оюнга оруктун кош чыккан данегипайдаланылат. Калыстардын катышуусу менен эки оюнчу (жарма данекти)жээрдин алдында оз ара (жарма данек) айтуунун монотун, мелдештин шартын макулдашып алышат. Мисалы, 17-20 жаштагы оюнчуулар болсо «жарма данекти» жегенден кийин «жарма данек »айтуу монотун бир нече кунго калтырып белгилешип шартталса болот. Белгиленген убакыттап эки оюнчу жана калыс оюнчулары бир жерге чогулуп ,оюндун женуучусу аныкталат. Ал эми женилген оюнчу оюнлун шартташкан нерселерин аткарат. Оюнун ушундай тартипте уланат.Бул оюн негизинен салттык оюндардын катарын толуктап, акыл оюндарына кирет. Акыл оюндарынын турмушубузда ролу чон. Анткени балдардагы эске сактоо жондомдулугун артырат. Мындан сырткары акыйнек, топташ, тогуз торгой алтын шакек, жашынмак,деген салттуу оюндарыбыз бар. Биз бул оюндарды мындан дагы онуктуруп келерки муундарга аздектеп сакташыбыз парз жана милдет.

Категория:Маданият
Категория:Оюндар
Санат

Санат – ырчылар чыгармачылыгында философиялык мазмундагы көп маанилүү ырлар. Баардык эле ырчы бул багытта ырдай алган эмес. Терең маанилүү ыр саптарынан турган санат ырларында ай-аалам, жашоо, адам, заман жөнүндөгү идеалар орун алган.

Булак: И. Пайзилда Ырчылар чыгармачылыгы Б.2004
Чечендик өнөр

Чечендик өнөр – орто кылымдарда коомдук өнүгүшкө байланыштуу ырчылык өнөрдө түрдүү типтер пайда болгон. Маселен, ырчы,сынчы, чечен ж. б. Чечендер улуулар ортосундагы чыр-чатактарды жалгаштыруу, күнөөлүүлөрдү уяткаруу жагынан чебер инсандар болуп, чыгармачылыгында макал-лакаптарды, айтым сөздөрдү, учкул ыр саптарын кеңири колдонушкан. Уруулар ортосунда чечендик айтыштар болуп турган. Сөз тапкычтыгы, ойчулдугу жагынан айырмаланышкан талантуу инсандар болушкан.

Маалымат булагы: И. Пайзилда Ырчылар чыгармачылыгы Б. 2004
Экстаз

Экстаз- ырчынын ырдап жаткан учурда төгүп ырдоонун өзгөчө психологиялык точкасына жетиши. Мындай учурда ал өзүн унуткан деңгээлде төгүп ырдай берет. Айрыкча, эпос аткарган жомокчуларда кеңири белгилүү болгон.

Булак: И. Пайзилда Ырчылар чыгармачылыгы Б.2004
Сармерден айтышы

Сармерден айтышы – элдик жана ырчылар айтышынын бир түрү. Мында чогуу отургандар кезектешип,негизинен, сүйүү темасында ырдашкан. Ырдай албагандарды > ж.б. деп шылдыңдашкан.

Булак: П. Ирисов Ырчылар чыгармачылыгы Б.2004
Чүкө бекитмей

Чүкө бекитмей - кыргыз эл оюну. 

Оюн тегиз жерде 14 – 17 жаштагы 40 – 50 оюнчунун катышуусу менен ойнолот. Оюнга калыс шайланат. Калыс оюнчуларды эки жаатка бөлөт. Оюнга 1 чүкө колдонулат. Чүкө таштоочу жер белгиленет.
Калыс оюнчулардын ортосуна колундагы бир чүкөнү көкөлөтүп ыргытат. Чүкөнү кайсы жааттын оюнчусу тосуп алса, ошол жааттын оюнчулары чүкөнү бири – бирине берип, чүкө таштоо үчүн белгиленген жерге таштоого аракеттенишет. Атаандаш жааттын оюнчулары болсо чүкөнү алган оюнчунун колунан чүкөнү тартып алып, чүкө таштоочу жерге өздөрү таштоого аракет кылышат. Кайсы жааттын оюнчусу белгиленген жерге чүкөнү таштаса ошол жааттын оюнчулары 1 упайга ээ болот. Оюн ушул тартипте улантыла берет. Оюндун акырында кайсы жааттын упайлары көп болсо ошол жаат утат.
Маалымат булагы: Токторбаев Саты " Өспүрүмдөр оюндары ".

Категория:Этнография
Категория:Элдик оюндар
Категория:Оюндар
Категория:Балдар оюндары
Китептин тарыхы

Китептин эң байыркы үлгүсү- Месотополиянын клинописи жана Египеттин папирус түрмөгү . Жазма китеп даярдоо б.з.ч. 7 –кылымдарда Египетте башталган. Анан Египеттен Грецияга Грециядан Римге өткөн. Алгачкы басма китеп Х1- кылымдарда Кытайда пайда болгон. Х111- кылымдардан баштап Европада негизги жазма материалдары катары кагаз колдонулуп 15-кылымда китеп басылып чыга баштаган . Орустардын байыркы кол жазмасы 11-кылымдарга таандык. Мисалы: Святославдын жыйнагы.
15-кылымдардагы И.Гутербегдин Европада китеп басылып чыгарылышы менен китеп тарыхында жаңы доор башталган. Ал 42 саптуу библяны полиграфиялык жол менен басып чыгарган. Т.Шеффер 1957жылы китепке оюм- чийимди түшүргөн. Россияда китеп басууга Иван Федоров жана Петр Метисловец биринчи жол ачып 1564- жылы “Апостол “ деген ат менен китебин басып чыгарган.
18-кылымдардын акырында кагаз машинкасы 19-кылымдын башында басма машинкасы колдонулган.ХХ-кылымдын башынан баштап фототехниканын жардамы менен китеп басылып чыга баштаган.
Аркан тартмай

Аркан тартмай - кыргыз элинин эң байыркы улуттук оюндарынын бири. 

Оюн тегиз жерде, мектептин спорт аянтчасында өткөрүлөт. Күндүз да, түнкү айдын жарыгында да ойнолот. Уландар, жигиттер күч сынашуу үчүн ойношот. Оюнчулар эки жаатка бөлүнөт. Ар бир жаатка өзүнчө чек сызык чийилет. Анын аралыгы 2 метрдей болот. Ушул эки чек сызыктын тең ортосуна дагы бир сызык чийилет. Оюнга катышуучулар чек сызыктын эки жагына бирдей санда чыгышып, бирин – бири белинен кучактап турушат. Эки жаатка бир гана 4–5 метр узундуктагы учу түйүлгөн аркан берилет. Оюнга катышуучу оюнчулардын күчү, жашы бирдей чамалуу болушу керек. Оюндун калысы эки жааттагы биринчи турган эки балага арканды карматып, өзү аркандын тең ортосун ортодогу сызыкка келтирип таманы менен басып турат да оюнду баштоого белги берет. Белги берер замат аркандан бутун тартып алат. Оюнга катышуучулар оюндун жүрүшүндө өздөрүнүн катарын бузбай, туш тарапка кыйшайбай түз туруп, аркан аркылуу атаандаштарын өз жагына тартуу керек. Кайсы тараптын алдындагы оюнчусу чек сызыктан өтүп кетсе ошол тарап утулат. Эгерде күч бирдей болуп, бирин – бири чек сызыктан калыс белгилеген убакытта өткөрө алышпаса оюн тең чыгат. Ар бир оюн эки упай менен белгиленет. Көп упай топтогон жаат утат. Арканды кээ бир жерлерде жекеме – жеке да тартышат. Оюн көбүнчө майрамдарда, оюн – шоок кечелеринде өткөрүлөт. 

 Щилтеме 
 Токторбаев Саты “Өспүрүмдөр оюндары“.

Категория:Этнография
Категория:Элдик оюндар
Категория:Оюндар
Категория:Балдар оюндары
Камчыбек Ташиев

Камчыбек Кыдыршаевич Ташиев (27-сентябрь, 1968: Барпы, Сузак району, Жалал-Абад облусу, Кыргыз ССРи, СССР) — Кыргызстандык саясатчы жана мамлекеттик ишмер, Кыргыз Республикасынын Улуттук коопсуздук мамлекеттик комитетинин башчысы (2020—а.у). Жогорку Кеңештин экс-депутаты, Өзгөчө кырдаалдар министри (2007—2009). Кыргыз Республикасынын Баатыры (2022).

«Мекенчил» партиясынын төрагасы (2020—а.у), «Республика Ата-Журт» партиясынын тең төрагасы (2015—2020).

 Өмүр баяны 
Ташиев Камчыбек Кыдыршаевич - Жалал-Абад областынын Сузак районунун Барпы айылында 1968-жылы 27-сентябрында туулган. 1992-жылы Томск мамлекеттик университетинин “инженер-химик” адистиги боюнча, 1999-жылы Кыргыз улуттук университетинин “юрист” адистиги боюнча аяктаган.

 Ишмердүүлүгү 
 1987 – 1989-жылдары Советтик Армиянын катарына кызмат өтөгөн. 1993-жылы эмгек жолун “Мээрим-Ай” өндүрүштүк-коммерциялык фирмасын негиздеп жана жетектөө менен баштаган. 1995-жылдан 2000-жылга чейин “Томас” өндүрүштүк-коммерциялык фирмасынын башкы директору болуп иштеген. 2000-2002-жылдары “Элет-Кенч” көп тармактуу айыл чарба кооперативи башкармалыгын жетектеген.
 2002-2003-жылдары Кыргыз Республикасынын премьер-министринин Аппарат жетекчисинин жардамчысы болуп иштеген.
 2003-2005-жылдары Ленин районун мамлекеттик администрациясында рай.мам. администрациянын башчысынын орун басары, биринчи орун басары болуп иштеген.
 2005-2007-жылдары Кыргыз Республикасынын Жогорку Кеңешинин депутаты, Кыргыз Республикасынын Жогорку Кеңешинин Отун-энергетика комплекси жана суу ресурстары боюнча комитетинин төрагасы болуп дайындалган.
 2007-жылдын ноябрынан 2009-жылдын декабрына чейин - Кыргыз Республикасынын өзгөчө кырдаалдар министринин милдетин аткаруучу министр болуп иштеген.
 2010-жылдын декабрынан Кыргыз Республикасынын Жогорку Кеңешинин депутаты, “Ата-Журт” депутаттык фракциянын төрөгасы.
 2020-жылы 16-октябрда Улуттук Коопсуздук Мамлекеттик Комитетинин башчысы болуп дайындалганИ.о. президента Киргизии назначил нового главу Госкомитета нацбезопасности. 2026-жылы 10-февралда минкаб төрагасынын орун басары – УКМКнын төрагасы кызматынан бошотулганКабар. Камчыбек Ташиев минкаб төрагасынын орун басары – УКМКнын төрагасы кызматынан бошотулдуКыргыз Республикасынын Президентинин Администрациясы. Камчыбек Ташиев Министрлер Кабинетинин Төрагасынын орун басары -  УКМКнын төрагасы кызматынан бошотулду.

 Наамдары 
2008-жылы 29-декабрда Кыргыз Республикасынын Президентинин № 471 Жарлыгы менен Камчыбек Ташиевге “генерал-майор” деген наам берилген.

 Булактар 

 Тышкы шилтемелер 
http://www.kenesh.kg/Articles/516-TASHIEV_Kamchybek_Kydyrshaevich__Ata_ZHurt_deputattyk_frakciyasy_.aspx

Категория:Инсандар
Категория:Сузак районунда төрөлгөндөр
Лирик

Лирик - лирикалык багытта ырдаган ырчы. Ырчылар өз чыгармачылыгында чектелишпей түрдүү жанрларда, түркүн темада ырдай беришкен. Бирок Боогачы сыяктуу ырчылар ашынган лирик, чебер вокалисттерден болушкан.

Булак: П. Ирисов Ырчылар чыгармачылыгы Б.2004
Үлгү ырлар

Үлгү ырлар - ырчылардын насыят темасына байланышкан ырлары. Ырчылар мында жаштарга же жалпы эле адамдарга жашоодогу жакшылыктар, үлгүлүү жүрүм-турум, тарбия жөнүндө ырдашкан.

Булак: П. Ирисов Ырчылар чыгармачылгы Б.2004
Курмантай Абдиев

АБДИЕВ Курмантай-коомдук ишмер

1949-жылы 1-октябрда Ош областынын Совет (азыркы Кара-Кулжа) районунун Кара-Кулжа айылында туулган.

 Жогорку билимдүү 
1978-жылы Кыргыз Мамлекеттик университетинин юридика факультетин “Укук таануу” адистиги боюнча бүтүргөн.

 Эмгек жолу 
1966-жылы Совет районунун “Совет” совхозунда жумушчу болуп иштөө менен баштаган. 1968-70-жылдары Советтик Армиянын катарында ызмат өтөгөн. ЖОЖду аяктагандан кийин республиканын прокуратура органдарында ар кандай кызматтарда иштеген, 1978-1982-жылдары – стажер, тергөөчү, Фрунзе шаардык Свердлов районунун прокуратурасынын улук-тергөөчүсү, 1982-жылдан-1984-жылга чейин Кыргыз ССРинин тергөө башкармалыгынын прокурору, өзгөчө маанилүү иштер боюнча тергөөчүнүн милдетин аткаруучу, 1984-1986-жылдары Фрунзе шаарынын Свердлов районунун прокурорунун орун басары, 1986-90-жылдары Фрунзе шаарынын Ленин районунун прокурору, 1991-92-жылдары тергөө башкармалыгынын начальнигинин биринчи орун басары, тергөө бөлүмүнүн начальниги, республиканын прокурорунун орун басарынын милдетин аткаруучу, 1992-94-жылдары Ош областынын прокурору, 1994-1998-жылдары Талас областынын прокурору, 1998-1999-жылдары Нарын областынын прокурору.

1999-2000-жылдары Кыргыз Республикасынын Президенттик Администрациясынын коргоо жана коопсуздук иштери боюнча бөлүмүнүн башчысынын орун басары, 2000-2001-жылдары Ош областынын прокурору, 2001-2003-жылдары Кыргыз Республикасынын Башкы прокурорунун орун басары, 2003-2006-жылдары Башкы прокурор]]дун орун басары – Кыргыз Республикасынын аскердик прокурору, 2006-2007-жылдары Кыргыз Республикасынын Башкы прокурорунун биринчи орун басары.

“Шайлоо жөнүндө” Кыргыз Республикасынын Кодексинин 27-28-беренелерине ылайык Кыргыз Республикасынын Башкы прокурору]]нун биринчи орун басарлыгы кызматынан – ээлеген ордунан Кыргыз Республикасынын Президентинин тескемеси менен бошотулган 2009-жылдын декабрында Кыргыз Республикасынын Жогорку Кеңеши таркагандыгына байланыштуу Кыргыз Республикасынын Башкы прокурорунун тескөөсүндө болгон.

2009-2010-жылдары Кыргыз Республикасынын Юстиция министри болгон.

2010-жылдын октябрынан Кыргыз Республикасынын Жогорку Кеңешинин V чакырылышына “Ата-Журт” идеалисттик демократиялык саясий партиясынан тизме боюнча депутат болгон.
[[2010-жылдын 23-декабрында Кыргыз Республикасынын Жогору Кеңешинин Регламенти жана мамлекеттик кызматчылардын этикасы боюнча комитетинин төрагасы болуп шайланган.

“Аскердик ак ниеттүүлүгү үчүн” медалы менен сыйланган (1970-ж.), прокуратуранын ардактуу кызматкери (2000-ж.), Кыргыз Республикасынын Эмгек сиңирген юристи (2005-ж.). Юстициянын 3 класстагы мамлекеттик кеңешчиси. Юстициянын Генерал-майору атайын наамы бар.
 Сырткы шилтемелер 
 [http://www.kenesh.kg/ 

Категория:Инсандар
Урмат Аманбаева

200px|right
 Өмүр баяны 
Аманбаева Урмат Абдилашимовна - Кыргыз Республикасынын Жогорку кеңешинин депутаты, «Республика» партиясынан мүчөсү.
1966-жылы 23-мартта Ош областына караштуу Кара-Кулжа районун Көңдүк айылында туулган.Жогорку билимдүү. Улуту-кыргыз.1972—1982-ж.ж. Көңдүк орто мектебин бүтүргөн. 1982—1983-ж.ж. Ош соода техникуму, бухгалтер адистигин бүтүргөн. 1983—1987-ж.ж. КМУУ Экономика факультети, экономист адистигин аяктаган.
2003—2005-ж.ж. КМЮА Юридика факультети, юрист адистигин бүтүргөн.

Үй- бүлөлүү, эки кыздын энеси.

 Ишмердүүлүгү 
1983—1987-ж.ж. Фрунзе заводу, нормировщица. 1988—1995-ж.ж. Бишкек шаарындагы Жаш Көрүүчүлөр Театры, башкы бухгалтер.
1995—2000-ж.ж. Ош шаарындагы Улуу ата мекендик согуштун ардагерлери үчүн атайын ооруканасы, башкы бухгалтер. 2000—2004-ж.ж. Ош облустук кургак учука каршы балдар ооруканасы, башкы бухгалтер. 2004-жылдан 2010-жылдын ноябрына чейин Ош облустук кургак учука каршы күрөшүү борбору, башкы бухгалтери болгон. 
1992—2005-ж.ж. Ош шаарындагы «Ак Шумкар» өндүрүштүк-коммерциялык ишканасы, башкы бухгалтер, экономикалык маселелер боюнча орун басары болгон.
2005-жылдан 2010-жылдын ноябрына чейин «УНГа» компаниясы, башкы директор болгон. 2010-жылдын 10-ноябрында «Республика» партиясынан Кыргыз Республикасынын Жогорку кеңешинин депутаты болуп шайланган.

 Жасаган эмгектери 
2007-жыл өзү туулуп өскөн Көңдүк айылына өзүнүн каражатынын эсебинен «Аманбай-Ата» атындагы мечит курдуруп берген.
2009-жылы Кыргыз Республикасынын түштүк аймагына биринчи болуп жаңылык киргизип, Ош шаарына «Кышкы-Жайкы» муз аянтчасын курдурган.
2000-жылдан тартып Ош шаарындагы «Алтын Уя» жетим балдар үйүн өзүнүн жетекчилигине алып ар тараптуу жардамдарын көрсөтүп келүүдө. Ошондой эле башка да карылар үйлөрүнө, жетим балдар интернаттарына колунан келген ар тараптуу жардамдарын берип келүүдө. Бүгүнкү күндө «УНГа» компаниясында 250 дөн ашуун жумушчу оорундарын түзүп, Ош облусунун жана Ош шаарынын калкын жумуш менен камсыз кылууда.

 Шилтеме 
 АМАНБАЕВА Урмат Абдилашимовна - «Республика» депутаттык фракциясы 

Категория:Инсандар
Категория:Республика партиясынын мүчлөрү
Категория:Көңдүк айылынан төрөлгөндөр
Мадылбеков Туратбек

өмүр баяны 
Мадылбеков Туратбек 1954-жылы 4-ноябрда Жайыл районуна караштуу Кызыл-Дыйкан айылында төрөлгөн. Улуту кыргыз.
 Ишмердүүлүгү 
Жогорку билимдүү. 1961-жылы Кызыл-Дыйкан айылындагы 8 жылдык мектебине окууга кирип, 1967 жылы Кепер-Арык айылындагы орто-мектебинен окууну улантып, аны 1971- жылы бүтүргөн.Мектепти аяктаган соң “Жаңы жол” колхозунда алты ай жумушчу болуп иштеген. 1972-1977- жылдары Кыргыз мамлекеттик университетин филология факультетинде окуп, “кыргыз тили жана адабияты мугалими” деген кесипке ээ болгон. 1978-жылы комсомол уюмунун сунуштамасынын негизинде ички иштер министирлигинин кызматына кирип, 2006-жылдын февраль айына чейин кызмат өтөгөн.1989-1994-жылдары Россия федерациясынын Омск шаарындагы милициянын жогорку мектебин бүтүрүп, “укуктаануучу-юрист” деген адиске ээ болгон. ИИМде жөнөкөй кызматкерликтен Бишкек Ички иштер башкы башкармалыгынын башчылыгына чейин кызмат кылган. Андан тышкары Кыргыз Республикасынын Премьер-министринин буйругу менен Кыргыз Республикасынын Мамлекеттик финансалык чалгындоо кызматынын төрагасы болуп иштеген.2010-жылдын октябрында Кыргыз Республикасынын V чакырылышындагы Жогорку Кеңешине “Ата Мекен” саясый партиясынан депутат болуп шайланган.
 Шилтеме 
http://www.kenesh.kg/Articles/471-MADYLBEKOV_Turatbek__Ata_Meken_deputattyk_frakciyasy.aspx 

Категория:Инсандар
Адам укуктарынын жалпы декларациясы

thumb|Элеонора Рузвельт «Адам укуктарынын жалпы декларациясы» менен
Адам укуктарынын жалпы декларациясы — адам укугу боюнча биринчи ийкемдүү эл аралык акт. 1948-жылдын 10-декабрында БУУнун Башкы Ассамблеясы 217 А (III) («Адам укугунун эл аралык пакты») резолюциясынын негизинде Париждеги Шайо сарайында кабыл алган.

Декларациянын тексти дүйнөнүн 375 тилине жана диалектилерине которулуп, адам ээ болгон укуктардын алгачкы глобалдык аныктамалары болуп эсептелет. Декларация преамбуладан жана 30 беренеден турат.

Аларда адамдын негизги жарандык, саясий, социалдык, экономикалык жана маданий укуктары менен эркиндиктери жарыяланган. Адам укуктарынын жалпы декларациясы эл аралык келишим болуп эсептелбегендигине карабастан, эл аралык тажрыйбадан, салт-каадалардан улам гуманисттик мүнөзүнө ылайык милдеттүү күчкө ээ.

 Булактар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору,авторлор жамааты. – Б.: 2005, ISBN 9967-428-14-7

 Тышкы шилтемелер 
 Адам укуктарын жалпы декларациясы 

Категория:Юридикалык аталгылар жана түшүнүктөр
Категория:Адам укуктары
Категория:Эл аралык укук
Категория:1995-жыл
Султанбекова Чолпон Аалыевна

өмүр жолу 
СУЛТАНБЕКОВА Чолпон Аалыевна-1969-жылы 19-августа Бишкек] шаарында туулган. Жогорку билимдүү.
 Билими 
1991-жылы Москва шаарындагы Мичурин мамлекеттик педагогикалык иститутун бүтүргөн.2006-жылы Кыргыз мамлекеттик Юридикалык академиясынынын «Юриспруденция» адистигин аяктаган.2007-жылы Кыргыз Республикасынын Тышкы иштер министирлигинин алдындагы Дипломатиялык академиясынын «Эл аралык мамиле» адистигин бүтүргөн.
 Эмгек жолу 
Эмгек жолун 1991-жылы Жалал-Абаддагы Жарандык абалдын актыларын каттоо бөлүмүнүн (ЗАГС) жетектөөчү адистигинен баштаган. 1995-2010-ж.ж.«Палван» жоопкерчилиги чектелген коомунун башкы директору.1998-2010-ж.ж. «Алмаз» Акционердик коом башкармалыгынын төрайымы;2000-2001-ж.ж. Кыргызстан аялдар конгрессинин түштүк регион боюнча президенти; 2003-2005-ж.ж.«Кыргыз Соода Биримдиги» жоопкерчилиги чектелген коомунун директору. 2005-жылы«Эко Гармония Женщин» коомдук бирикмесинин түзүүчүсү.2004-жылы Азия боюнча (Азиялык) «Алыш» белбоо күрөш федерациясы коомдук уюмунун президенти;2005-жылы Эл аралык «Алыш» белбоо күрөш федерациясынын ардактуу президенти болуп шайланган;
2010-жылы октябрь айында Кыргыз Республикасынын V чакырылышындагы Жогорку Кеңешине «Республика» саясий партиясынан депутат болуп шайланды.
 Шилтеме 
http://www.kenesh.kg/ 

Категория:Инсандар
Токтоев Асанакун

Токтоев Асанакун-(1913-1994)
 Билими 
1913-жылы Тянь-Шань өрөөнүндөгү Мазар айылында туулган."Мазар" жети жылдык мектебин бүтургөндөн кийин эмгек жолун баштаган.1932-ж Нарын шаарындагы эсепчилердин курсунан билим алган.
 Эмгек жолу 
1932-1933-ж.ж Эмгекчил ТОЗунда эсепчи болуп эмгектенген.1933-жылдан 1939-жылга чейин Кызыл Октябрь айылдык кенешинин торагасы.1942-1944-жылдарда Эмгекчил колхозунун башкармасынын төрагасы болуп иштеген.1944-ж партиянын Тянь-Шань райкомуна инструктор болуп дайындалган.1945-ж кайрадан Эмгекчил колхозунун башкармасынын төрагасы болуп шайланып,бул кызматта 1959-ж чейин дээрлик 15 жыл иштеп турган.Андан кийин ушул эле колхоздо партиялык комитеттин катчысы, бригадири,Тянь-Шань райондук байланыш түйүнүнун Эмгекчил айылындагы бөлүмүнүн башчысы болуп эмгектенип жүруп,1987-ж ардактуу эс алууга чыккан.Токтоев Асанакун өз мезгилинин талабына жараша эл жүгүн аркалаган,ак эмгеги абройлуу адамдык сапаттары менен эл-журтунун сый-урматына татыган жергебиздеги аттын кашкасындай таанымал адамдарыбыздын бири эле.Ал өрөөнүбүздүн айыл чарбасынын ,маданиятынын өнүгүшунө, калк керегине жарааган билимдүү адистердин өсүп чыгышына чон салым кошкон.
 Наамдары 
Токтоев Асанакундун мындай эмгеги өкмөт тарабынан өз учурунда жогору бааланган.Эмгек Кызыл Туу ордени, коптогон медалдар,Кыргыз ССР Жогорку Советинин Ардак грамоталары,"СССРдин айыл чарбасынын отличниги" төш белгилери менен сыйланган.Республиканын Жогорку Советинин эки жолку чакырылышына депутат.Кыргызстан КП БКны мүчөсү,партиянын Тянь-Шань обкомунун мүчөсү болуп бир нече жолу шайланган.Ардактуу эс алуудан чыккандан кийин да колхоздогу коомдук иштерге активдүү катышып келген.
 Колдонулган адабияттар 
Асанов.У "Нарын облусунун энциклопедиясы",2009,Теңир-Тоо гезити 1994-ж.

Категория:Инсандар
Мамытов Талант Турдумаматович

Мамытов Талант Турдумаматович (14-март, 1976-жыл; Майлуу-Суу, Жалал-Абад облусу, Кыргыз ССРи, КСРБ) — кыргызстандык саясатчы жана мамлекеттик ишмер. Кыргыз Республикасынын Жогорку Кеңешинин төрагасы (2020—2022). 

 Өмүр баяны 
1976-жылдын 14-мартында Жалал-Абад облусунун Майлуу-Суу шаарында жумушчунун үй-бүлөсүндө туулган.
 Билими 
1983-жылы Майлуу-суу шаарындагы №5-орто мектепке кирип, аны 1993-жылы аяктаган.1993-жылы Ж.Баласагын атындагы Кыргыз Улуттук Университетинин юридика факультетине тапшырган.
 Эмгек жолу 
Өзүнүн эмгек жолун 2000-жылы Баткен областында прокурор сапатында мыйзамдарды жана прокуратуранын мыйзамдуу укуктуу актыларын аткаруу үчүн көзөмөлдөө боюнча бөлүмдө иштөө менен баштаган.2001-жылдын октябрынан 2002-жылдын ноябрына чейин Жалал-Абад областынын прокуратурасынын мыйзамдарга соттук токтомдордун ылайык келишин көзөмөлдөө боюнча бөлүмгө прокурор болуп дайындалган.2002-жылдын сентябрынан 2004-жылдын сентябрына чейин Жалал-Абад шаардык прокуратурасында улук тергөөчү болуп иштеген.2004-жылдын сентябрынан 2005-жылдын августуна чейин Чаткал райондук прокуратурасында прокурордун жардамчысы болуп иштеген. 2005-жылдын августунан 2006-жылдын апрелине чейин КР башкы прокуратурасынын уюштурууну камсыз кылуу жана Эл аралык байланыштар башкармалыгы бөлүмүнүн прокурору болуп дайындалган.2006-жылдын апрелинен 2006-жылын декабрына чейин Чүй областынын Ысык-Ата районунун прокурорунун орун басары болуп дайындалган.2006-жылдын декабрынан 2007-жылдын декабрына чейин Жалал-Абад областынын Сузак районунун прокурорунун орун басары болуп иштеген. 2007-жылдын декабрынан 2009-жылдын январына чейин Жалал-Абад областынын Тогуз-Торо районунун прокурору болуп дайындалган. 2010-жылдын январында прокуратура органдарынан өз каалоосу боюнча бошотулган.2010-жылдын октябрынан Кыргыз Республикасынын Жогорку Кеңешинин V чакырылышына “Ата-Журт” идеалисттик демократиялык саясий партиясынан тизме боюнча депутат болгон.
 
 Үй-бүлөсү 

Жубайы — Чынара Апсаматовна Мамытова (1979-жылдын 19-мартында туулган ). Кесиби боюнча акушер. Күйөөсү президент болуп турганда аны менен коомчулук алдына коштоп чыккан эмес.

Төрт баланын атасы.
 Булактар
Бекбоев Замир Исакович

Өмүр баяны 
Бекбоев Замир Исакович 1953 жылдын 1 майында Бишкек шаарында төрөлгөн. Улуту кыргыз. Жогорку билимдүү. 1975 жылы Кыргыз Мамлекеттик университетинин «Приклаттык математика» адистиги боюнча бүтүргөн. 1976 жылдан –1980 жылдарга чейин стажировкада болгон, андан кийин Ленинград Мамлекеттик университетинин «Операцияларды изилдөө» кафедрасында асперантурада окуган.
 Ишмердүүлүгү 
Эмгек жолун 1975 жылы Кыргыз Мамлекеттик университетинин «Приклаттык математика» кафедрасында окутуучу болуп иштөө менен баштаган. 1980 – 1981 – жылдары Фрунзе Политехникалык институтунун эсептөө борборунда начальник болуп иштеген. 1984 – 1991 – жылдары – ФПИнин ЭВМ кафедрасында окуутучу, ага окуутучу болуп иштеген.
1991 – 1995 – жылдары – Ишкерлердин Чуй областык фондунун директору болуп иштеген. 1995 – 1996 – жылдары – «Бабек ЛТД» ЖЧК коомдун директору болуп иштеген.
1996 жылдын март айынан баштап – 1996 жылдын декабрь айына чейин Кыргыз Республикасынын Өкмөттүнүн алдындагы гуманитардык жардамдар боюнча Мамлекеттик комиссиянын төрагасы.
1996 – 2005 – жылдары – «Бабек ЛТД» ЖЧКнын аткаруучу директору болуп иштеген.
2005 – 2008 жылдары Кыргыз Республикасынын Президенттинин кеңешчиси. 2008 жылдын январь айынан тартып – 2008 июль айына чейин Кыргыз Республикасынын Президенттин Администрациясынын жетекчисинин орун басары болуп иштеген.
2008 жылдан – 2010 жылдын сентябрьна чейин Бишкек шаарынын вице-мэри болуп иштеген. 2010 жылдын октябрында «Ар – Намыс» саясии партиясынын тизмеси боюнча V – чакырылышындагы Кыргыз Республикасынын Жогорку Кеңешинин депутаты болуп шайланган.
Мамлекеттик кызматтын II-класстагы мамлекеттик кеңешчиси. 
 Шилтеме 
http://www.kenesh.kg/Articles/434-BEKBOEV_Zamir_Isakovich__Frakciya_ArNamys.aspx 

Категория:Инсандар